
				767/2021 EBAZPENA, maiatzaren 28koa, Donostialdeko Erakunde Sanitario Integratuko zuzendari-gerentearena, zeinaren bidez Osakidetza-Euskal osasun zerbitzuko Donostialdeko Erakunde Sanitario Integratuan Administrazioko eta Kudeaketako Zerbitzuburu lanpostua (Mantentze Arloa) izendapen askez betetzeko deialdia egiten den.

				Donostialdeko Erakunde Sanitario Integratuko Administrazioko eta Kudeaketako Zerbitzuburu lanpostua (Mantentze Arloa) hutsik dago. Hori dela eta, Euskadiko Antolamendu Sanitarioari buruzko ekainaren 26ko 8/1997 Legearen 28. artikuluan, Osakidetzako lanpostu funtzionalak arautzen dituen uztailaren 19ko 186/2005 Dekretuan eta azaroaren 11ko 255/1997 Dekretuan ezartzen denaren arabera, lanpostu hori betetzeko deialdi publikoa iragartzea erabaki du Zuzendaritza Gerentzia honek.

				OINARRIAK

				1.– Parte hartzeko baldintzak.

				Deialdi honetan parte hartu ahal izango dute baldintza hauek betetzen dituztela egiaztatzen dutenek:

				a) Osakidetzako edozein zerbitzu-erakundetako langile finkoa izatea (estatutupekoa, funtzionarioa edo lan-kontratuduna) eta lanpostua jabetzan edukitzea dagokion A1/A2 lanbide-taldean.

				b) Titulazio hau edukitzea: A1/A2.

				c) Lan-esperientzia, gutxienez 4 urtekoa A1/A2 lanbide-taldean.

				d) Hizkuntza eskakizuna. 3. hizkuntza eskakizuna egiaztatua. Derrigortasun-data: 2020-05-20.

				e) Uztailaren 19ko 186/2005 Dekretuko eta Osakidetzako Euskara Planaren gainerako betebeharrak betetzea.

				2.– Kontuan hartu beharreko merezimenduak.

				– Ingeniaritza Masterra osasun-arloarekin.

				– Industri ingeniari titulua izatea.

				– Ospitaleko instalazioen (ura, elektrizitatea...), ekipoen eta eraikinen mantentze-lanetan esperientzia izatea.

				– Ezagutza eta esperientzia Donostialdeko ESIren instalazioen kudeaketan.

				– Esperientzia mantentze-zerbitzuetako erantzukizun-lanpostuetan.

				– SAPen mantentze-modulua erabiltzen jakitea eta esperientzia izatea.

				– Qlik informazioa kudeatzeko tresna erabiltzen jakitea eta esperientzia izatea.

				– Diseinu-tresnak (autocad) erabiltzen jakitea eta esperientzia izatea.

				– Energiaren kudeaketarekin, ingurumenarekin eta efizientziarekin lotutako kalitate-sistemei buruzko ezagutza eta esperientzia.

				– Ezagutza eta esperientzia autobabeserako eta larrialdietarako sistemetan.

				– Ezagutza eta esperientzia taldeen kudeaketan.

				– Izangai bakoitzarekin elkarrizketa pertsonala eskatu ahal izango da.

				Interesgarritzat jotzen diren eta lanpostu hori betetzeari balioa eransten dioten merezimendu guztiak aurkeztu ahal izango dira.

				3.– Eskabideak egiteko epea eta aurkezteko modua.

				Interesdunek Osakidetzako Donostialdeko Erakunde Sanitario Integratuko Langileen Zuzendaritzan aurkeztu beharko dituzte eskabideak (Begiristain doktorea 109, 20014 Donostia). Eskabideak aurkezteko epea 15 egun baliodunekoa izango da, Ebazpen hau Euskal Herriko Agintaritzaren Aldizkarian argitaratu eta hurrengo egunetik aurrera. Administrazio Publikoen Administrazio Prozedura Erkidearen urriaren 1eko 39/2015 Legearen 16.4 artikuluan ezarritako moduan ere aurkeztu ahal izango dira.

				Interesdunek Donostialdeko ESIko Langileen Zuzendaritzara bidali behar dute eskabidea (Begiristain doktorea 109, 20014 Donostia), beren datu pertsonal guztiak eta Curriculum Vitae dokumentatuarekin batera. Dokumentazio hau aurkeztu beharko da:

				– NANaren, pasaportearen edo gidabaimenaren fotokopia konpultsatua.

				– Funtzionario edo estatutupeko langile izendapenaren fotokopia konpultsatua, edo, hala badagokio, lan-kontratudun finkodun langilea dela egiaztatzen duen agiriarena.

				– Baldintzak betetzen dituela egiaztatzen duen dokumentazioaren fotokopia konpultsatua.

				– Baloraru beharreko merezimendu guztien fotokopia konpultsatua.

				CVaren aplikazio informatiko korporatiboan behar bezala baliozkotuta dauden alderdiak ez dira ziurtatu behar izango aurreko paragrafoan ageri den moduan; hala ere, eskatzaileak horren berri eman behar du eskaeran.

				4.– Balorazio Batzordea.

				Batzorde bat eratuko da aurkeztutako eskabideak baloratzeko. Batzorde horren berri emango zaie hautagaiei.

				Batzordeak, eskabideak baloratu ondoren, eginbide osagarriak gauzatzea erabaki dezake; eta izangaiei horren berri emango die.

				Izangaien balorazioa egindakoan, eta berau kontuan hartuta, dagokion izendapena egiteko proposamena aurkeztuko da. Lanpostua hutsik uztea proposa dezake epaimahaiak betiere aurrez txosten arrazoitua eginez, baldin eta izangaiek betetzen ez badituzte bete beharreko baldintzak.

				Akta egingo da Batzordea biltzen den bakoitzean. Bertan, aurkeztutako izangaiak eta gauzatutako eginbide osagarriak (halakorik balego) zerrendatuko dira, eta lanpostua euretako bati esleitzeko edo, deialdia bete gabe uzteko kontuan hartutako arrazoiak emango.

				5.– Hautatzeko prozedura.

				Ezin izango dira baloratu, inolaz ere, deialdia EHAAn argitaratzen den egunean eskuratu gabe dauden merezimenduak, eta ezta eskaerak aurkezteko epea amaitu aurretik behar bezala alegatu eta egiaztatu ez direnak ere.

				6.– Prozedura amaitzeko Ebazpena.

				Honen bidez hasitako prozedurari amaiera emango zaio (lanpostua esleitzea edo betetzeke uztea), Osakidetzako Donostialdeko ESIko zuzendari-gerentearen ebazpenaren bidez, eta Euskal Herriko Agintaritzaren Aldizkarian eta baita Osakidetzaren intranetean eta web-orri korporatiboan ere argitaratuko da.

				Ebazpen horrek ondorioak izango ditu EHAAn argitaratzen den egunetik aurrera, bertan besterik xedatu ezean.

				7.– Ebazpen honen aurkako errekurtsoak.

				Ebazpen honen aurka gora jotzeko errekurtsoa aurkeztu ahal izango zaio Osakidetzako zuzendari nagusiari. Horretarako, hilabeteko epea izango da, Ebazpena EHAAn argitaratu eta hurrengo egunetik aurrera.

				Donostia, 2021eko maiatzaren 28a.

				Donostialdeko ESIko zuzendari-gerentea.

				EB (53/2019 Ebazpena, urtarrilaren 24koa).

				Langileen zuzendaria,

				ESTHER LITAGO SOLA.

			

			
				
EUSKAL HERRIKO AGINTARITZAREN ALDIZKARIA
www.euskadi.net

			

		

	OEBPS/images/136697.png
EHAX

DOK.: XXXXX
2021-06-30





